Margaretha Ackerman Tehuis
Lente tee - 2 Oktober 2004 (Klik hier)
Margaretha Ackerman Tehuis 2006
Verswakte bejaarde dames se saal is opgeknap deur VIP Payroll Solutions
Voorbereidings vir Bejaardes se braaivleis
Terugvoer op die Groot dag!
BAIE, BAIE Dankie aan almal wat gehelp het om die funksie by die Margaretha Ackerman tehuis 'n reuse sukses te maak!
Vroegoggend daag daar toe nie minder as 35 vrywilligers op om te help! Ons wou nog eers bietjie "vergadering" hou voor die tyd maar daarvan was daar geen sprake nie!
Toe ons ±08:00 daar aankom, het van die bejaardes al rondgestaan - kon nie wag nie!. Ons moes blitsig die saal mooi maak. Ons sou amptelik 10:00 begin - maar 09:00 was die saal al klaar vol! en moes ons buite toe gaan om vinnig te open en ons plan van aksie saam te stel!.
Vir hierdie geleentheid is die meeste verswakte bejaardes ook saal toe gestoot in rystoele en van die vrywilligers moes haastig trane wegsteek en emosies onder beheer bring!
Vinnig is die houers vol lekker lou water gemaak en kon die groot bederf begin! Bets het dadelik besluit om die klein sitkamer in 'n pedikuur salon te omskep en soos blits was daar nie genoeg hande om die bejaardes se voete te versorg nie! Hulle het het met totale oorgawe op die gemaklike stoele neer geplof en kon nie die ongeloof oor sulke pamperlang wegsteek nie!
Die bejaardes se hande is in die saal versorg - Die omies het vinnig gesien dat dit darem baie lekker is om so versorg te word en gou- gou was hulle nie meer teruggetrokke nie! Naels is versorg en glo my daar was vele versoeke vir bloedrooi naellak! (ons het gedink om maar ligte kleure saam te neem! - wys jou nou net)
Oom Andrew het hulle vinnig uit hulle doppe laat kruip met sy musiek uit "toeka se dae". Intussen het die manne begin braai en kon jy die heerlike braaivleis geur tot binne in die saal ruik.
Toe was dit Tienie Geyser ons kulkunstenaar se beurt en die ongeloof op die oues se gesiggies was kosbaar! - Hulle het dit terdeë geniet !
Daarna was dit bene -rek tyd en het almal eers gou 'n draaitjie gaan loop! - maar was soos blits terug in die saal - wou niks mis nie!.
Tydens die ete het Anneke en haar vriendin Loraine ons almal verras met die mooiste liedjies. Sulke sang-talent het ek lanklaas gehoor! - Sommige bejaardes het weemoedig geraak en mens kon sien dat die herinneringe baie vêr paaie met hulle loop!
Na ete gaan die oues gewoonlik vinnig kamer toe vir 'n middag slapie. Maar hiervan was daar Saterdag geen sprake nie. Hulle het bly sit en oom Andrew moes sing en musiek maak dat dit klap! Uiteindelik het hy "verklaar" dat sy stem dit nie meer kan hou nie en het ons die verrigtinge afgesluit.
Nadat almal kamers toe is het ons die geskenkpakkies by die kamers gaan uitdeel - persoonlik in elke bejaarde se hand gesit met 'n lekker drukkie!
Al die vrywilligers het saam besluit dat ons die 8 bed saal, waar al die heel verswakte bejaardes in lê, gaan "aanneem".
Dit behels dat ons die saal van voor tot agter gaan opkikker! Mure moet geverf word - gordyne moet vervang word - en nuwe duvets met slope wat inskakel, moet gemaak word!
Hierna sal ons die saal na die "Danville Hulp Projek Saal" benoem en sal dit ons verantwoordelikheid wees om op 'n gereelde basis hierdie saal te versorg. Nie net die voorkoms van die saal nie maar ook om na die verswaktes se geestelike behoeftes om te sien en hulle met liefde te pamperlang.
Sal die persone wat hierby betrokke wil raak my asb kontak en spesifiseer waarvoor hulle kans sien.
Lees - Matteus 7:1
"Moenie oordeel nie, sodat oor julle nie geoordeel word nie ..." (1)
Die Danville Hulpprojek Saal
Rika was die kaste binne
Elsabe Markgraaff was die kaste
Hannes installeer die radio
'n Vinnige tee breek!
Hannes en Elma - spanwerk
Johan haal die kas handvatsels af
Johan, Hannes en Elma
Johan en Werdi
Kari versog 'n bejaarde dame se hande
Elsabe Markgraaf versorg 'n bejaarde dame se hande
Lekker snoesig in haar bedjie
Elsabe Wentzel by haar gunsteling
Rika en Carin met 'n duvetoortreksel
Rika, Kari en Elsabe Wentzel sit gordynhakies aan
Werdi pamperlang 'n ou dame
Elsabe by bejaarde dame
Komberse vir ons Bejaardes - Julie 2005
Tannie Mart ontvang die komberse namens die bejaardes
Almal help aflaai
Komberse vir ons bejaardes